钦定古今图书集成/历象汇编/乾象典/第091卷 > 《无闷》〈催雪〉前人
## 钦定古今图书集成/历象汇编/乾象典/第091卷 > 《无闷》〈催雪〉前人

霓节飞琼，鸾驾弄玉，杳隔平云弱水。倩皓鹤传书，卫
姨呼起。莫待粉河凝晓，趁夜月、瑶笙飞环珮。蹇驴吟
影，茶烟灶冷，酒亭门闭。　歌丽。泛碧蚁。放绣箔半钩，
宝台临砌。要须借东君，灞陵春意。晓梦先迷楚蝶。早
风戾重寒侵罗被。还怕掩、深院梨花，又作故人清泪。